- Vi er jo nødt til at kende konsekvenserne af fredningen, før vi kan tage stilling til den, siger regionsrådsformand Ulla Astman (S) Det er Kulturarvsstyrelsen, der har afgjort, at den gamle postgård skal bevares og integreres i det moderne sygehusbyggeri. Regionen har igennem længere tid ønsket at få klarhed over, hvilke konsekvenser fredningen eventuelt måtte have for byggeriet. - Vi vil da gerne respektere fredningen, men det kan vi ikke gøre, før vi kender de nærmere betingelser. Derfor må vi nu kraftigt opfordre Kulturarvstyrelsen til at komme ud med de nærmere retningslinjer, fortsætter hun.

Opsummering:
Region Nordjylland har endnu ikke opgivet at få revet den gamle postgård ned, som ligger på den mark i Aalborg Øst, hvor der skal opføres et nyt supersygehus. 